
CONSILIUL  JUDEŢEAN

H O T Ă R Â R E
             privind promovarea temporară  în funcţia publică de conducere de director general al Direcţiei Generale de Asistenţă Socială şi Protecţia Copilului Bistriţa-Năsăud a doamnei FONTUL DELIA-CLAUDIA

Consiliul Judeţean Bistriţa-Năsăud, întrunit în şedinţă extraordinară în prezenţa a 29 consilieri judeţeni;

Având în vedere:

· expunerea de motive nr. 8128/12.11.2012 a preşedintelui Consiliului Judeţean Bistriţa-Năsăud;

· prevederile Hotărârii Consiliului Judeţean Bistriţa-Năsăud nr. 84 din 05.11.2012 privind constatarea încetării de drept, prin deces, a raportului de serviciu al directorului general al Direcţiei Generale de Asistenţă Socială şi Protecţia Copilului Bistriţa-Năsăud, MARGIT MOLDOVAN;

· raportul nr. I/B/8129/12.11.2012  al Direcţiei administraţie locală;

· adresa nr. I/B/ 7758//05.11.2012 a Consiliului Judeţean Bistriţa-Năsăud;

· avizul nr. 1662785/2012  al Agenţiei Naţionale a Funcţionarilor Publici;

· prevederile art. 92 alin.(1), (2) şi (5) din Legea nr. 188/1999,  privind Statutul funcţionarilor publici, republicată (r2), cu modificările şi completările ulterioare;

· prevederile Anexei I, art. 4 din Hotărârea Guvernului nr. 1434/2004, republicată, privind atribuţiile şi Regulamentul-cadru de organizare şi funcţionare a Direcţiei Generale de Asistenţă Socială şi Protecţia Copilului Bistriţa-Năsăud;

· raportul nr. 8296/2012 al Comisiei de administraţie.
        În temeiul dispoziţiilor art. 45, alin.(5), art. 91 alin.(2) , lit. e) , art. 97 şi art. 115, alin.(1), lit.c) din Legea nr. 215/2001 privind administraţia publică locală, republicată, cu modificările şi completările ulterioare,
H O T Ă R Ă Ş T E:

Art.1. Începând cu data de 15.11.2012, doamna FONTUL DELIA-CLAUDIA, promovează temporar în funcţia publică de conducere de director general din cadrul Direcţiei Generale de Asistenţă Socială şi Protecţia Copilului Bistriţa-Năsăud, pe o perioadă de 6 luni. 
 Art.2. Se stabileşte salariul de bază brut al doamnei Fontul Delia-Claudia în sumă de 2.756 lei.

 Art.3. Atribuţiile doamnei Fontul Delia-Claudia sunt prevăzute în Fişa postului nr. 102, anexă care face parte integrantă din prezenta hotărâre.
        Art.4. Se abrogă Hotărârea Consiliului Judeţean nr. 77/2012 privind promovarea temporară  în funcţia publică de conducere de director general al Direcţiei Generale de Asistenţă Socială şi Protecţia Copilului Bistriţa-Năsăud a doamnei FONTUL DELIA-CLAUDIA.

         Art.5. Prezenta hotărâre a fost adoptată cu un număr de 27 voturi          « pentru ».

Art.6. Cu ducerea la îndeplinire a prevederilor prezentei hotărâri se încredinţează Preşedintele Consiliului Judeţean Bistriţa-Năsăud şi Direcţia economică.

 Art.7. Prezenta hotărâre se comunică de către Serviciul  comunicare, relaţii publice şi relaţii externe al Direcţiei administraţie locală cu:

· Direcţia administraţie locală;

· Direcţia economică;
· Biroul audit public intern;
· Direcţia Generală de Asistenţă Socială şi Protecţia Copilului 

   Bistriţa-Năsăud;

· Doamna Fontul Delia-Claudia; 

· Agenţia Naţională a Funcţionarilor Publici;

· Instituţia Prefectului judeţul Bistriţa-Năsăud.

PREŞEDINTE,

EMIL RADU MOLDOVAN

